text: У судах Беларусі 25 студзеня адбываюцца разгляды адміністрацыйных спраў у дачыненні да затрыманых на мінулых выхадных.
  Як паведамляе праваабарончы сайт spring96.org, на акцыях пратэсту 23—24 студзеня было затрымана не менш за 155 чалавек.
  На гэты момант у менскіх судах ужо вынесена каля 30 пастаноў. Большасць падсудных атрымалі адміністрацыйны арышт ад 14 да 25 сутак. Таксама суддзі выносілі рашэнні аб штрафах ад 20 да 50 базавых велічынь (580—1.450 рублёў).
  Як паведамляў БелаПАН, суботнія затрыманні (каля 150 чалавек) — самыя масавыя пасля 20 снежня мінулага года. Упершыню за апошнія некалькі тыдняў была заўважаная тэхніка сілавікоў, якая заязджала ў цэнтр Мінска. Гэта магло быць звязана з тым, што першы раз пасля 6 снежня ў тэлеграм-каналах быў прапанаваны адзіны час выхаду на вуліцы (для стварэння ланцугоў салідарнасці). У той жа час метрапалітэн і мабільны інтэрнэт функцыянавалі ў звычайным рэжыме. Варта таксама адзначыць, што днём адначасовага збору ўпершыню стала субота, а не нядзеля.
  
  Прыняць удзел адразу ў двух экскурсіях «Я быў тут» запрашаюць прадстаўнікі агенцтва рэгіянальнага развіцця «Дзедзіч». Яны адбудуцца 19 і 20 сакавіка ў межах кампаніі «Наша мова», — паведаміла адна з галоўных арганізатараў мерапрыемстваў Алена Каховіч:
  — Адбудзецца бясплатная экскурсія ў межах кампаніі «Наша мова» з Вольгай Малафеечывай. Гэта берасцейскі экскурсавод і краязнаўца. Яна распавядзе менавіта пра тую гісторыю, якую мы можам убачыць у Берасці. Экскурсія будзе абапірацца на будынкі, якія ў нас яшчэ стаяць, распавядзе пра розных людзей, якія з імі звязаныя. На жаль у нас не так шмат засталося старой архітэктуры, бо, як мы ведаем сярэднявечнае Берасце не захавалася.